Vykonávateľ podľa výsledkov posúdenia návrhu projektu zostaví zoznam a poradie žiadostí pre každú kategórii žiadostí („malá žiadosť“, „veľká žiadosť“) samostatne za účelom poskytnutia prostriedkov mechanizmu tak, aby nebola výška disponibilných prostriedkov prekročená. Vykonávateľ pri vyhodnotení návrhu projektu posudzuje nasledovné kritériá:

|  |  |  |  |  |  |
| --- | --- | --- | --- | --- | --- |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie kritéria posúdenia** |
|  | **Príspevok navrhovaného projektu k cieľom POO** |
| 1.1 | Súlad projektu sPOO | Posudzuje sa súlad projektu s POO, Komponent 3 – Udržateľná doprava, Reforma 4, Investícia 4* t. j. súlad s očakávanými výsledkami;
* definovanými oprávnenými aktivitami.
 | Vylučujúcekritérium | áno | Zameranie projektu je v súlade s cieľmi POO. |
| nie | Zameranie projektu nie je v súlade s cieľmi POO. |
| **2.** | **Navrhovaný spôsob realizácie projektu** |
| 2.1 | Počet plánovaných vybudovaných nabíjacích bodov | Posudzuje sa **KOĽKO** AC a DC nabíjacích bodov má v pláne žiadateľ vybudovať a prečo bol vybraný zvolený typ a počet nabíjacích bodov a ich umiestnenie.  | Bodové kritérium | 0 – 16Malá žiadosť | Žiadateľ získa za každý plánovaný AC a DC nabíjací bod 1 bod v prípade predloženia malej žiadosti, maximálne však 16 bodov celkovo. |
| 0 – 16Veľká žiadosť | Žiadateľ získa za každý plánovaný AC a DC nabíjací bod 0,3 bodu v prípade predloženia veľkej žiadosti, maximálne však 16 bodov celkovo. |
| 2.2 | Posúdenie časového harmonogramu realizácie projektu | Posudzuje sa časový harmonogram žiadateľa a **KEDY** a v akých krokoch dôjde k vybudovaniu príslušnej infraštruktúry. | Bodové kritérium | 2 | Navrhovaný časový harmonogram umožňuje vybudovanie zvoleného počtu nabíjacích bodov, jednotlivé kroky a ich postupnosť majú logickú vzájomnú súvislosť, časové lehoty realizácie jednotlivých krokov sú reálne a sú v súlade so súvisiacou dokumentáciou. |
| 1 | Navrhovaný časový harmonogram vykazuje jeden z nedostatkov: neumožňuje vybudovanie zvoleného počtu nabíjacích bodov, jednotlivé kroky nie sú v plnej miere logicky prepojené, časové lehoty nie sú reálne, kroky nie sú chronologicky usporiadané a nie sú v súlade so súvisiacou dokumentáciou. |
| 0 | Navrhovaný spôsob realizácie aktivít vykazuje viaceré z nasledovných nedostatkov: neumožňuje vybudovanie zvoleného počtu nabíjacích bodov, jednotlivé kroky nie sú v plnej miere logicky prepojené, časové lehoty nie sú reálne, kroky nie sú chronologicky usporiadané a nie sú v súlade so súvisiacou dokumentáciou. |
| **3.** | **Finančná a ekonomická stránka projektu** |
| 3.1 | Efektívnosť a hospodárnosť výdavkov projektu | Posudzuje sa, či navrhnuté výdavky projektu spĺňajú podmienku hospodárnosti a efektívnosti a či zodpovedajú obvyklým cenám v danom mieste a čase.Uvedené sa overuje prostredníctvom stanovených benchmarkov a finančných limitov (intenzita pomoci najviac 50 % z celkových oprávnených nákladov, maximálne však 50 % z oprávnených jednotkových cien 3 000 € na 1 AC bod, 29 000 € na 1 DC bod), a spôsobu stanovenia navrhovaných výdavkov v rozpočte projektu (zrealizované verejné obstarávanie, vykonaný prieskum trhu, príp. iné nástroje na overenie hospodárnosti a efektívnosti výdavkov (napr. znalecký posudok). | Vylučujúcekritérium | áno | Žiadané výdavky projektu sú hospodárne a efektívne a zodpovedajú obvyklým cenám v danom čase a mieste a spĺňajú cieľ minimalizácie nákladov pri dodržaní požadovanej kvality výstupov. |
| nie | Žiadané výdavky projektu nie sú hospodárne a efektívne, nezodpovedajú obvyklým cenám v danom čase a mieste, nespĺňajú cieľ minimalizácie nákladov pri dodržaní požadovanej kvality výstupov. |
| 3.2 | Miera vecnej oprávnenosti výdavkov projektu | Posudzuje sa miera správnosti rozpočtu projektu z pohľadu vecnej oprávnenosti (obsahová oprávnenosť v zmysle riadiacej dokumentácie POO, prílohy č. 2 tejto výzvy – Podmienky poskytnutia prostriedkov mechanizmu, hospodárnosť, efektívnosť, účelnosť a účinnosť).Limit oprávnených nákladov = 50% x (počet AC bodov x 3 000 € + počet DC bodov x 29 000 €)Vecná oprávnenosť (%) = Výdavky posúdené vykonávateľom ako oprávnené/ celkové žiadané oprávnené výdavky | Bodové kritérium | 3 | 90 % a viac zo žiadaných oprávnených výdavkov je vecne oprávnených. |
| 1 | 80 % až do 90 % zo žiadaných oprávnených výdavkov je vecne oprávnených. |
| 0 | Menej ako 80 % zo žiadaných oprávnených výdavkov je vecne oprávnených. |
| 3.3 | Štruktúra a správnosť rozpočtu | Posudzuje či sú jednotlivé výdavky zrozumiteľné, logicky rozmiestnené, matematicky správne, dostatočne podrobne špecifikované a správne priradené k skupinám oprávnených výdavkov. | Bodové kritérium | 2 | Rozpočet je logicky rozmiestnený a matematicky správny, jednotlivé položky sú zrozumiteľné, dostatočne podrobne špecifikované a správne priradené k skupinám oprávnených výdavkov. Prípadné nedostatky sa týkajú iba individuálnych položiek a nespôsobujú odchýlku väčšiu než 1 % z výšky celkového navrhovaného rozpočtu. |
| 1 | Rozpočet vykazuje nedostatky v logickom rozmiestnení výdavkov, a/alebo v matematickej správnosti, a/alebo sú identifikované nedostatky v jednotlivých položkách (nie sú zrozumiteľné, dostatočne podrobne špecifikované a/alebo správne priradené k skupinám oprávnených výdavkov). Identifikované nedostatky sa týkajú súhrnných položiek a/alebo individuálnych položiek. Nedostatky nespôsobujú odchýlku väčšiu než 5 % z výšky celkového navrhovaného rozpočtu. |
| 0 | Rozpočet vykazuje nedostatky v logickom rozmiestnení výdavkov, a/alebo v matematickej správnosti, a/alebo sú identifikované nedostatky v jednotlivých položkách (nie sú zrozumiteľné, dostatočne podrobne špecifikované a/alebo správne priradené k skupinám oprávnených výdavkov). Identifikované nedostatky sa týkajú súhrnných položiek a/alebo individuálnych položiek. Nedostatky spôsobujú odchýlku väčšiu než 5 % z výšky celkového navrhovaného rozpočtu. |
| **4.** | **Efektívna udržateľnosť projektu** |
| 4.1 | Prípravainžinierskych sietí | V rámci tejto výzvy budú bodovo zvýhodnené projekty s projektovou prípravou inžinierskych sietí na vybudovanie ďalších nabíjacích bodov v budúcnosti v danom mieste realizácie projektu. | Bodové kritérium | 6 | Min. na 75 % lokalitách, kde dôjde k budovaniu nabíjacích bodov dôjde k príprave inžinierskych sietí prebudúce zapojenie a rozšírenie počtu nabíjacích bodov. |
| 4 | Min. na 50 % lokalitách, kde dôjde k budovaniu nabíjacích bodov dôjde k príprave inžinierskych sietí prebudúce zapojenie a rozšírenie počtu nabíjacích bodov. |
| 2 | Min. na 25 % lokalitách, kde dôjde k budovaniu nabíjacích bodov dôjde k príprave inžinierskych sietí prebudúce zapojenie a rozšírenie počtu nabíjacích bodov. |
| 0 | Na menej ako 25 % lokalitách, kde dôjde k budovaniu nabíjacích bodov dôjde k príprave inžinierskych sietí prebudúce zapojenie a rozšírenie počtu nabíjacích bodov. |
| 4.2 | Vlastníctvo nabíjacieho bodu | Posudzuje sa vlastníctvo nabíjacieho bodu. Žiadateľ predkladá výpis z backend systému a súradnice vybudovanej infraštruktúry v rámci svojej spoločnosti.  | Bodové kritérium | 1 | Žiadateľ v rámci žiadosti preukázal vlastníctvo nabíjacieho bodu v rámci svojej spoločnosti a to výpisom z backend systému minimálne jedného funkčného nabíjacieho bodu za obdobie pred podaním žiadosti a poskytol presné GPS súradnice k uvedenému nabíjaciemu bodu. |
| 0 | Žiadateľ v rámci žiadosti nepreukázal vlastníctvo nabíjacieho bodu v rámci svojej spoločnosti a to výpisom z backend systému minimálne jedného funkčného nabíjacieho bodu za obdobie pred podaním žiadosti a poskytol presné GPS súradnice k uvedenému nabíjaciemu bodu. |

**Sumarizačný prehľad kritérií posúdenia**

|  |  |  |  |  |
| --- | --- | --- | --- | --- |
| **Hodnotené oblasti** | **Kritériá posúdenia** | **Typ kritéria** | **Hodnotenie/ bodová škála** | **Maximum bodov** |
| **Príspevok navrhovaného projektu k cieľom POO** | 1.1 Súlad projektu s POO | Vylučujúce | áno/nie | N/A |
| Spolu |  |  | **N/A** |
| **Navrhovaný spôsob realizácie projektu** | 2.1 Počet plánovaných vybudovaných nabíjacích bodov | Bodové | 0 – 16 | 16 |
| 2.2 Posúdenie časového harmonogramu realizácie projektu | Bodové | 0; 1; 2 | 2 |
| Spolu |  |  | **18** |
| **Finančná a ekonomická stránka projektu** | 3.1 Efektívnosť a hospodárnosť výdavkov projektu | Vylučujúce | áno/nie | N/A |
| 3.2 Miera vecnej oprávnenosti výdavkov projektu | Bodové | 0; 1; 3 | 3 |
| 3.3 Štruktúra a správnosť rozpočtu | Bodové | 0; 1; 2 | 2 |
| Spolu |  |  | **5** |
| **Efektívna udržateľnosť projektu** | 4.1 Príprava inžinierskych sietí | Bodové | 0; 2; 4; 6 | 6 |
| 4.2 Vlastníctvo nabíjacieho bodu | Bodové | 0; 1 | 1 |
| Spolu |  |  | **7** |
| **Spolu za všetky hodnotené oblasti** | **30** |

 **SPÔSOB POSÚDENIA**

- otvorená výzva s definovanými termínmi pre uzávierku hodnotiacich kôl

- hodnotenia predložených návrhov projektov na základe kritérií posúdenia prebiehajú 1x za 3 mesiace

|  |  |  |  |  |  |
| --- | --- | --- | --- | --- | --- |
| Kolo hodnotenia | 1. kolo | 2. kolo | 3. kolo | 4. kolo | 5. a ďalšie kolá |
| Termíny uzávierok pre podanie žiadosti | 30.9.2023 | 31.12.2023 | 31.3.2024 | 31.07.2024 | v prípade potreby |

**Na splnenie kritérií posúdenia musia byť vyhodnotené kladne všetky vylučujúce kritériá posúdenia a zároveň musí byť splnená minimálna hranica pri bodovaných kritériách posúdenia, ktorá predstavuje 60 % z maximálneho počtu bodov,
t. j. 18 bodov.**

Zároveň hodnotiace kritériá sú nastavené v zmysle Nariadenia GBER[[1]](#footnote-2) tak, aby aspoň 70 % celkových podmienok účasti použitých na zoradenie ponúk a v konečnom dôsledku na pridelenie pomoci v súťažnom ponukovom konaní sa vymedzila ako pomoc
vo vzťahu k plneniu environmentálnych cieľov opatrenia. Tento účel napĺňajú hodnotiace kritériá 2.1 a 4.1.

Zmeny v Prílohe č. 4 majú vplyv na posúdenie žiadostí. Z tohto dôvodu budú mať žiadatelia, ktorí podali žiadosť pred vydaním zmeny možnosť upraviť svoju žiadosť v lehote 6 týždňov od zverejnenia tejto zmeny na základe oznámenia vykonávateľa, ktoré im bude adresované.

**Rozlišovacie kritérium**

V prípade, že dve alebo viacero žiadostí budú mať po hodnotení rovnaký počet bodov v rámci hodnotiaceho kola pričom, disponibilná výška alokácie nebude postačovať na pridelenie prostriedkov mechanizmu všetkým týmto žiadostiam, uplatnia sa v rámci tohto hodnotiaceho kola pre uvedených žiadateľov nasledujúce rozlišovacie kritériá. Rozlišovacie kritériá sa budú uplatňovať v tomto poradí do momentu, kedy je možné projekty kvalitatívne rozlíšiť.

|  |  |  |
| --- | --- | --- |
| p. č. | Rozlišovacie kritérium | Spôsob rozlíšenia |
| 1. | počet plánovaných AC nabíjacích bodov | uprednostnený je žiadateľ s väčším počtom AC nabíjacích bodov v podanej žiadosti |
| 2. | počet plánovaných DC nabíjacích bodov | uprednostnený je žiadateľ s väčším počtom DC nabíjacích bodov v podanej žiadosti |
| 3. | príprava inžinierskych sietí | uprednostnený je žiadateľ, ktorý v rámci návrhu projektu má vyšší percentuálny podiel plánovaných inžinierskych sietí |
| 4. | vlastníctvo nabíjacieho bodu | uprednostnený je žiadateľ za vlastníctvo nabíjacieho bodu bez ohľadu na počet nabíjacích bodov v rámci svojej spoločnosti |
| 5. | čas doručenia žiadosti | uprednostnený je žiadateľ, ktorého formulár žiadosti vygenerovaný v systéme ISPO bol doručený do elektronickej schránky vykonávateľa skôr (prvé doručenie na podateľni vykonávateľa) |

1. V zmysle článku 36a, odsek 4 písm. d) Nariadenia GBER [↑](#footnote-ref-2)